(Finnmark Dagblad) Oljedirektoratet melder tirsdag morgen om to funn i Barentshavet.

Det første oljefunnet er gjort i avgrensningsbrønn 7120/1-4 S på oljefunnet 7120/1-3 (Gohta), som ligger nordvest for Snøhvitfeltet.

En foreløpig beregning av størrelsen på funnet er fortsatt mellom 10 og 23 Sm3 utvinnbar olje og mellom 8 og 15 milliarder Sm3 utvinnbar gass.

Brønnen ble boret av boreinnretningen Island Innovator.

Operatør for utvinningstillatelsen er Lundin Norway AS.

Statoil har påvist gass

Statoil Petroleum AS har ifølge Oljedirektoratet avsluttet boringen av undersøkelsesbrønn 7325/1-1. Brønnen påviste gass, og betegnes som et lite funn.

Brønnen er boret om lag 56 kilometer nordøst for oljefunnet 7324/8-1 i Barentshavet og 360 km nord for Hammerfest.

Ifølge pressemeldingen fra Oljedirektoratet konkluderer foreløpige analyser med at funnet ikke er drivverdig. Det er utført datainnsamling samt. prøvetaking.

Brønnen er nå permanent plugget og forlatt.